Капліца Дзор-Дзора

Дзор-Дзорская капліца Дзевы Марыі (арм.: Ծոր Ծորի Սուրբ Աստվածածնի մատուռ) — храм колішняга армянскага манастыра, размешчанага ў шахрэстане Маку (правінцыя Заходні Азербайджан, Іран) на рацэ Зангмар каля вёскі Барун. Росквіт манастыра прыйшоўся на 14 ст. Пазней, у пачатку 17 ст., калі шах Абас I вырашыў перасяліць мясцовых армян, манастыр быў закінуты і разбураны. Капліца Багародзіцы — адзінае збудаванне манастыра, якое засталося стаяць па сёння. Канструкцыя капліцы (крыж, увянчаны ў цэнтры купалам на барабане) узыходзіць да 9—14 стст. Па дамоўленасці з Армянскай апостальскай царквой, будынак быў перанесены на 600 метраў іранскімі ўладамі ў 1987—1988. На рацэ Зангмар планавалася пабудаваць дамбу, і перанос быў патрэбен каб пазбегнуць затаплення храма ў зробленым вадасховішчы. Капліца была ўключана ў спіс Сусветнай спадчыны ЮНЕСКА ад 6 ліпеня 2008 года, разам з манастырамі Св. Фадзея і Св. Стэфана. Гл. таксама Манастыр Святога Тадэвоса Спасылкі На Вікісховішчы ёсць медыяфайлы па тэме Капліца Дзор-Дзора